Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj protokola:01-775/18

Sarajevo, 31.10.2018.godine

Na osnovu člana 94. Zakona o osnovnom odgoju i obrazovanju (“Službene novine kantona Sarajevo” broj 23/17 i 33/17) i člana 86. Pravila Javne ustanove Osnovne škole “Mustafa Busuladžić” Sarajevo, Školski odbor JU OŠ “Mustafa Busuladžić” na sjednici održanoj 31.10.2018.godine donosi

**PRAVILNIK O KUĆNOM REDU U SPORTSKOJ SALI**

**JAVNE USTANOVE OSNOVNE ŠKOLE “MUSTAFA BUSULADŽIĆ” SARAJEVO**

**I OPŠTE ODREDBE**

**Član 1.**

**(Predmet regulisanja)**

Ovim Pravilnikom se reguliše kućni red u sportskoj sali JU OŠ „Mustafa Busuladžić“ Sarajevo( u daljem tesktu:sala) i to:

-dolazak i boravak učenika, nastavnika ,radnika škole, sportskih klubova, kao drugih lica u sportskoj sali ;

-Prava i dužnosti učenika, nastavnika i drugih korisnika sportske sale,

-korištenje opreme i prostorija sportske sale od strane učenika i drugih korisnika ;

- druga pravila o održavanju reda u sportskoj sali.

**II KORIŠTENJE SPORSTKE SALE**

**Član 2.**

**(vrijeme korištenja sale)**

(1) Sala se koristi prema rasporedu sati za učenike u sklopu nastave .

(2) Školske sportske sekcije salu mogu koristiti prema Godišnjem program rada.

(3) Sportski klubovi, rekreativci i druga lica salu mogu koristiti u terminima kojima ne remete nastavni proces i to:

**- radnim danima u terminu od 15:30 do 20:00 sati,**

- **subotom u terminu od** **10:00 sati do 15:00 sati**.

(4)Raspored korištenja sale usaglašen je između Škole i svih vanjskih korisnika.

**III MEĐUSOBNA PRAVA I OBAVEZE**

**Član 3.**

**(međusobna prava i obaveze)**

Sva međusobna prava i obaveze između Škole i svih vanjskih korisnika sale regulisana su u Ugovorima o korištenju sale sklopljenim sa svakim pojedinim korisnikom.

**IV KORIŠTENJE SALE**

**Član 4.**

**(korisnici sale)**

(1)Redovni korisnici sale su učenici Škole u redovnoj nastavi prema rasporedu sati i Školske sportske sekcije prema utvrđenom rasporedu.

(2)Vanjski korisnici sale su svi sportski klubovi, udruženja i rekreativci prema utvrđenom rasporedu korištenja sale.

**Član 5.**

**(vanredno korištenje sale)**

Za vanredno korištenje sale, potencijalni korisnik dužan se obratiti direktoru škole najmanje 7 (sedam) dana prije namjeravnog korištenja sale. Objekat se može koristiti tek nakon dogovora sa direktorom škole, odnosno potpisivanjem Ugovora o korištenju dvorane.

**V UPOTREBA PROSTORIJA I OPREME U SALI**

**Clan 6.**

**(ulazak korisnika u salu)**

(1)Učenici nižih razreda u salu ulaze sa učiteljicom, a učenici viših razreda sa nastavnikom Tjelesnog i zdravstvenog odgoja.

(2)Vanjski korisnici sale ulaze sa trenerom, odnosno voditeljom udruženja ili kluba po potpisivanju Ugovora o korištenju.

**Član 7.**

**(vrijeme korištenja svlačionica)**

(1) Učenici imaju na raspolaganju svlačionice za koje je odgovoran nastavnik.

(2)Korisnici sale mogu boraviti u svlačionici najranije 10 minuta prije i 15 minuta poslije temina.

**Član 8.**

**(dužnosti učenika)**

(1)Prisustvo časovima fizičkog i zdravstvenog odgoja je je obavezno čak i u slučaju kad je učenik, iz bilo kog razloga, osobođen aktivnog učešća na čas.

 (2)Učenici su dužni:

a) da na časove dolaze u odgovarajućoj opremi koja ispunjava uslove higijene i bezbednosti. Majica sa kratkim rukavima, šorc i čista obuća namijenjena isključivo za boravak u sali.

b) U vrijeme kiše, snijega ili nepovoljnog vremena, prljava i mokra obuća te kišobrani ostavljaju se na za to predviđenim mjestima na ulazu u salu .

c) da pažljivo koriste sprave i opremu u svrhe za koje je namijenjena te ih nakon korištenja vratiti na odgovarajuće mjesto.

d)da sve otpatke bace u za to predviđene kante,

e) da nakon upotrebe sale i svlačionica ostave iza sebe čiste prostore.

(3) Učenici ne mogu ulaziti u salu bez prisustva učiteljice, odnosno nastavnika.

**Član 9.**

**(dužnosti korisnika)**

(1)Vanjski korisnici su dužni nakon upotrebe zatvoriti slavine u kupaonicama, baciti sve otpatke u predviđene kante te iza sebe ostaviti čiste prostore.

(2) Vanjski korisnici ne mogu uči u Sali prije početka ugovorenog termina i dužan je izaći iz sale i iz ostalih prostorija odmah po isteku ugovorenog termina.

**Član 10.**

**(zabranjeno ponašanje u sali)**

(1)U salu i svlačioce strogo je zabranjeno pušenje, unošenje hrane i pića, lične lopte i loptice, unošenje i korištenje telefona,unošenje novca i dragocjenosti.

(2)Korisnici odgovaraju za novac i ostale vrijednosti koje su ostavili u svlačionicama i sali.

**Član 11.**

**(obaveze nastavnika i voditelja )**

(1)Ulaz u salu kontrolišu nastavnici, odnosno treneri ili voditelji udruženja i klubova koji ujedno brinu o poštivanju ovog Kućnog reda.

(2)Nastavnici, treneri i svi voditelji aktivnosti koje se održavaju u sali obavezni su prisustvovati satu koji je u toku.

(3) Brigu o čistoći obuće koja se koristi u sali vode učiteljice, odnosno nastavnici i treneri klubova, voditelji udruženja kao i svaki rekrativac.

**Član 12.**

**(odgovorna osoba za Evidenciju korištenja sale)**

U vremenu korištenja sale u terminima za koje su sklopljeni ugovri o korištenju sale, odgovorna osaba škole je domar ili noćni čuvar. Navedena osoba dužna je voditi Evidenciju korištenja sale u terminima iz ovog člana.

**VI DUŽNOSTI U SLUČAJU KRŠENJA PRAVILNIKA**

**Član 13.**

**(dužnost obavještenja o pričinjenoj šteti)**

U slučaju kršenja Kućnog reda i pričinjene štete iz člana , osobe iz člana 11. ovog Pravilnika odmah obavještavaju direktora škole ili drugog prisutnog radnika škole, zaduženog za nadzor održavanja termina poslije nastavnog procesa.

**Član 14.**

**(povreda Pravilnika od strane radnika škole)**

Na povrede odredbi ovog Pravilnika od strane radnika škole primjenjuju se propisi Zakona o radu i Pravilnika o radu škole.

**Član 15.**

**(nadoknada pričinjene štete)**

Učinjenu materijalnu štetu, nastalu zbog nepravilnog korištenja sale i nepoštivanja Kućnog reda,

sportski klubovi, udruženja i rekreativci su dužni nadoknaditi Školi.

**VII ZAVRŠNE ODREDBE**

**Član 16.**

**(obaveza upoznavanja odredbi Pravilnika)**

(1)Direktor škole dužan je upoznati sve radnike škole sa odredbama ovog Pravilnika, kao i trenere i voditelje klubova i druge korisnike sale.

(2) Učiteljice i nastavnici dužni su upoznati sve učenike škole sa odredbama ovog Pravilnika.

(3) Treneri i voditelji klubova obavzni su upoznati svoje članove sa odredbama ovog Pravilnika.

**Član 17.**

**(izmjene i dopune Pravilnika)**

Škola zadržava pravo da prema potrebi mijenja ili dopunjuje odredbe Pravilnika , te se o eventualnim promjenama obavijestiti sve korisnike na vrijeme.

**Član 18.**

**(stupanje Pravilnika na snagu)**

Ovaj Pravilnik stupa na snagu danom donošenja.

Predsjednik Školskog odbora

/Nevres Alispahić,Mr.sci./

Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01-776/18

Sarajevo,31.10.2018.godine

Na osnovu člana 25.26. i 27. Zakona o računovodstvu („Službene novine Federacije BiH“ broj 83/09) i člana 86. Pravila JU OŠ „Mustafa Busuladžić“ Sarajevo, Školski odbor JU OŠ „Mustafa Busuladžić“ na sjednici održanoj 31.10.2018.godine donosi

**O D L U K U**

**o redovnom-potpunom popisu školske imovine – sredstava za 2018.godinu**

**Član 1.**

1. Redovan potpun popis imovine – sredstava u JU OŠ „Mustafa Busuladžić“ izvršiti sa stanjem na dan 31.12.2018.godine.
2. Redovan – potpuni popis obuhvata:

* stalna sredstva
* sitan inventar
* novčana sredstva
* obaveze i potraživanja.

**Član 2.**

1. Za popis imovine, obaveza i potraživanja iz Člana (1) ove Odluke imenuje se komisija u sastavu:
2. Bišić Nedžad, nastavnik Engleskog jezika– predsjednik Komisije,
3. Džomba Selma, nastavnica razredne nastave- član Komisije i
4. Špica Suvada, nastavnica razredne nastave - član Komisije .
5. Popisna komisija iz stava (1) ovog člana izvršit će redovni potpuni popis sa stanjem na dan 31.12.2018.godine, a prema termin planu koji će sačiniti direktor, a koji je sastavni dio ove Odluke.

**Član 3.**

1. Način obračuna amortizacije: koristi se pojedinačni obračun amortizacije. Metod obračuna amortizacije je vremenski i to metod konstantne ili linearne amortizacije.
2. Amortizacija se ne obračunava na već amortizovana stalna sredstva.
3. Za obračun amortizacije koriste se stope iz nomenklature sredstava za amortizaciju.

**Član 4.**

Ova Odluka stupa na snagu danom donošenja.

Predsjednik Školskog odbora

/Nevres Alispahić,Mr.sci./

Dostaviti:

* Članovima komisije
* Računovodstvu „VORTT“-a
* a/a

Adresa: Ahatovička 51, 71000 Sarajevo Tel/fax: 033 629 574 ID broj: 4201082150005

Web: www.osmustafabusuladzic.edu.ba e-mail: osmustafabusuladzic@gmail.com Žiro račun: 338000221001926

Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01-777/18

Sarajevo,31.10.2018.godine

Na osnovu člana 94. Zakona o osnovnom odgoju i obrazovanju („Službene novine Kantona Sarajevo“ broj 23/17 i 33/17), člana 6. tačka g) Instrukcija za donošenje Pravilnika o kriterijima za sticanej i raspodjelu vlastitih prihoda budžetskih korisnika-predškolskih ustanova, osnovnih i srednjim škola i domova učenika broj:11-01-14-32424/17 od 02.11.2017.godine i člana 86. Pravila JU OŠ „Mustafa Busuladžić“ Sarajevo, Školski odbor JU OŠ „Mustafa Busuladžić“ na sjednici održanoj 31.10.2018.godine donosi

**O D L U K U**

**o utvrđivanju cijenovnika za izdavanje sportske sale**

**Član 1.**

Utvrđuje se cijenovnik za izdavanje sportske sale koja se nalazi u sastavu JU OŠ „Mustafa Busuladžić“ Sarajevo u iznosu od 20,00 KM do 50,00 KM kao promotivna cijena.

**Član 2.**

Cijena za izdavanje sale zavisi od termina korištenja sale, održavanja treninga ili rekreacije, da li se izdaje klubovima ili rekreativcima i od broja članova klubova ili rekreativaca koji koriste salu.

**Član 3.**

Sastavni dio ove Odluke je tabelarni prikaz temina korištenja sale sa tačno naznačenom cijenom za navedeni termin.

**Član 4.**

Odluka stupa na snagu danom donošenja.

Predsjednik Školskog odbora

/Nevres Alispahić,Mr.sci./

Adresa: Ahatovička 51, 71000 Sarajevo Tel/fax: 033 629 574 ID broj: 4201082150005

Web: www.osmustafabusuladzic.edu.ba e-mail: osmustafabusuladzic@gmail.com Žiro račun: 338000221001926